18 noiembrie, ora 22.00 - 19 noiembrie, ora 10.00

Fenomene vizate: precipitații în general moderate cantitativ - ninsori, apoi lapoviță și ploaie.

Zone afectate: Oltenia, vestul, centrul și nordul Munteniei





În intervalul vizat vor fi precipitații în general moderate cantitativ, la început mai ales sub formă de ninsoare și se va depune strat de zăpadă, iar în dimineața zilei de luni, 19 noiembrie, treptat ninsorile se vor transforma în lapoviță și ploaie. Temporar vântul va avea unele intensificări cu viteze în general de 40…50 km/h.





18 noiembrie, ora 22.00 - 19 noiembrie, ora 22.00

Fenomene vizate: ninsori în general moderate și strat de zăpadă

Zone afectate: Carpații Meridionali și Orientali, Munții Banatului, Moldova, estul și sudul Transilvaniei





În cursul nopții de duminică spre luni (18/19 noiembrie) și pe parcursul zilei de luni (19 noiembrie) temporar va ninge în general moderat cantitativ și se va depune strat de zăpadă local mai consistent. Vor fi intervale de timp în care vântul va avea intensificări cu rafale ce vor atinge în medie 45…55 km/h, în special în sudul Moldovei.





19 noiembrie, ora 03.00 - 19 noiembrie, ora 18.00

Fenomene vizate: intensificări ale vântului, predominant ploi însemnate cantitativ

Zone afectate: Dobrogea, estul și nord-estul Munteniei





În Dobrogea, estul și nord-estul Munteniei vântul va avea intensificări, cu viteze la rafală de 55…75 km/h. Vor fi precipitații predominant sub formă de ploaie, iar cantitățile de apă vor depăși local 30 l/mp.





Local și temporar, ninsori cu depunere de strat de zăpadă vor fi și în Transilvania, mai notează meteorologii.